stanford-oval/wikipedia huggingface dataset:
Pierre Favre

Pierre Faber
Autuas Peter Faber (13. huhtikuuta 1506 – 1. elokuuta 1546) (ranskaksi Pierre Lefevre tai Pierre Favre) oli ranskalainen jesuiitta, teologi ja jesuiittaveljeskunnan perustajajäseniä. Katolinen kirkko kanonisoi hänet 5. syyskuuta 1872.
Faber syntyi Villaretissa, Savoijissa Etelä-Ranskassa. Vanhempana hän siirtyi kotikaupungistaan suorittamaan opiskelujaan Pariisissa. Siellä hän myös kohtasi entisen ritarin Ignatius Loyolan. Yhdessä kuuden toverinsa, muun muassa Loyolan ja Francisco Xavierin, kanssa hän sitoutui 15. elokuuta 1534 elämään köyhyydessä ja siveydessä. Nämä pariisilaiset opiskelijat muodostivat jesuiittaveljeskunnan ensimmäisen jäsenistön, ja kuutta vuotta myöhemmin myös paavi tunnusti veljeskunnan ja antoi sille siunauksensa.
Asetuttuaan jesuiittana suoraan paavin alaiseksi, Faber sai matkustaa useita vuosia ympäri Eurooppaa paavin ja katolilaisuuden asialla. Hän muun muassa osallistui Wormsin valtiopäiville, missä Luther kieltäytyi kumoamasta oppiaan. Samoin hän osallistui Regensburgissa pidettyyn konferenssiin. Hänen oli tarkoitus myös osallistua teologina Trenton kirkolliskokoukseen, mutta matkalla Roomaan hän menehtyi kuumeeseen vain neljänkymmenen vuoden iässä.
Sunil Dutt

| Sunil Dutt |
| --- | --- |
 Sunil Dutt vuonna 2005.
Henkilötiedot
Koko nimi:  Balraj Dutt
Syntynyt: 6. kesäkuuta 1929 Jhelum, Punjab, Brittiläinen Intia
Kuollut: 25. toukokuuta 2005 (75 vuotta) Mumbai, Maharashtra, Intia
Ammatti:  elokuvanäyttelijä, elokuvatuottaja, elokuvaohjaaja, poliitikko
Puoliso:  Nargis  (vih. 1958; k. 1981)
Lapset:  3
Näyttelijä
Aktiivisena:  1955–
Aiheesta muualla
IMDb 
Elonet
AllMovie
Sunil Dutt (pandžabiksi ਸੁਨੀਲ ਦੱਤ, Sunīl Datt, oik. Balraj Dutt, pandžabiksi ਬਲਰਾਜ ਦੱਤ, Balrāj Datt; 6. kesäkuuta 1929 Jhelum – 25. toukokuuta 2005 Mumbai) oli intialainen elokuvanäyttelijä, -tuottaja, -ohjaaja ja poliitikko. Hänen roolinsa vuoden 1957 elokuvassa Mother India teki hänestä tähden. Hänelle myönnettiin Padma Shri -palkinto vuonna 1968.
Vuonna 1958 Dutt meni naimisiin näyttelijä Nargisin kanssa. Nargis kuoli vuonna 1981. Heillä oli kolme lasta: näyttelijä Sanjay Dutt, poliitikko Priya Dutt ja Namrata Dutt.
Sunil Dutt kuoli sydänkohtaukseen 75-vuotiaana.
Valikoitu filmografia

Mother India (1957)
Sujata (1959)
Gumrah (1963)
Mujhe Jeene Do (1963)
Waqt (1965)
Mera Saaya (1966)
Amrapali (1966)
Milan (1967)
Padosan (1968)
Reshma Aur Shera (1971)
Shaan (1980)
Dard Ka Rishta (1983)
Munna Bhai M.B.B.S. (2003)
Palkinnot

Filmfare Awards
1963: Paras miespääosa – Mujhe Jeene Do
1965: Paras miespääosa – Khandan
1995: Elämäntyöpalkinto
National Film Awards
1964: Paras hindinkielinen elokuva – Yaadein
Screen Awards
1997: Elämäntyöpalkinto
Zee Cine Awards
2001: Elämäntyöpalkinto
Muut palkinnot
1968: Padma Shri
1998: Rajiv Gandhi National Sadbhavana Award
Aiheesta muualla

Wikimedia Commonsissa on kuvia tai muita tiedostoja aiheesta .
Sunil Dutt Internet Movie Databasessa. (englanniksi)
Sunil Dutt Elonetissä.
Sunil Dutt Allmoviessa (englanniksi)
Sunil Shetty

| Sunil Shetty |
| --- | --- |
 Sunil Shetty vuonna 2011.
Henkilötiedot
Koko nimi:  Sunil Shetty
Syntynyt: 11. elokuuta 1961 (ikä 63) Mulki, Karnataka, Intia
Ammatti:  elokuvanäyttelijä, elokuvatuottaja
Puoliso:  Mana Shetty (vih. 1991)
Lapset:  2
Näyttelijä
Taiteilijanimet:  Suniel Shetty
Aktiivisena:  1992–
Aiheesta muualla
IMDb 
AllMovie
Sunil Shetty (myös Suniel Shetty; s. 11. elokuuta 1961 Mulki, Karnataka, Intia) on intialainen elokuvanäyttelijä ja -tuottaja, joka työskentelee pääasiassa hindinkielisessä elokuvateollisuudessa. Hän voitti parhaan negatiivisen roolin Filmfare Awards -palkinnon draamaelokuvasta Dhadkan (2000).
Yksityiselämä

Shetty on naimisissa Mana Shettyn kanssa ja heillä on kaksi lasta, näyttelijä Athiya Shetty (s. 5. marraskuuta 1992) ja Ahan Shetty (s. 15. tammikuuta 1996).
Valikoitu filmografia

| Vuosi | Elokuva | Rooli | Muuta |
| --- | --- | --- | --- |
| 1992 | Balwaan | Arjun Singh |  |
| 1994 | Dilwale | Vikram Singh |  |
| 1997 | Border | Bhairav Singh |  |
| 2000 | Dhadkan | Dev | Parhaan negatiivisen roolin Filmfare Awards -palkinto |
| 2002 | Kaante | Marc Issac |  |
| 2003 | LOC Kargil  | Sanjay Kumar |  |
| 2004 | Main Hoon Na | Raghavan |  |
| 2005 | Paheli | Sunderlal |  |
| 2006 | Umrao Jaan | Faiz Ali |  |
| 2007 | Shootout at Lokhandwala | Kaviraj Patil |  |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2007 | Welcome | Itsenään | Erikoisesiintyminen |
| 2011 | Thank You | Yogi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Sunil Shetty Internet Movie Databasessa. (englanniksi)
Sunil Shetty Allmoviessa (englanniksi)
Pierre Gassmann

Pierre Gassmann  (15. syyskuuta 1913 Breslau, Saksa – 5. heinäkuuta 2004 Pariisi, Ranska) oli saksalainen valokuvaaja ja vedostaja. Hän opiskeli ja työskenteli Berliinissä. Hän muutti 1933 Pariisiin, jossa hän asui sen jälkeen kuolemaansa saakka. Toisen maailmansodan aikana hän työskenteli valokuvaajana ja valokuvalaboranttina Ranskan vastarintaliikkeessä.
Gassmann tutustui Pariisissa muun muassa valokuvaaja Robert Capaan. Hänen ensimmäisiä toimeksiantajiaan valokuvalaboranttina oli Henri Cartier-Bresson aikana, jolloin valokuvaajat vielä yleensä tekivät kuvansa itse. Sodan päätyttyä Gassmann työskenteli valokuvaajana Magnum-kuvatoimistolle, mutta omilla kuvillaan hän ei saanut menestystä. Niinpä hän siirtyi kokonaan laboratoriotyöhön ja perusti Euroopan ensimmäisen valokuvalaboratorion Picton. Hänen maineensa perustuukin juuri maineikkaiden valokuvaajien, esimerkiksi Robert Capan, Henri Cartier-Bressonin ja Man Rayn, kuvien valmistamiseen.
Suuri väittely

Andromedan galaksi ultraviolettina.
Suuri väittely (myös Shapley–Curtis-debatti) oli merkittävä kierteistähtisumuiksi aikanaan luultujen kierteisgalaksien luonnetta ja havaittavan kaikkeuden kokoa koskeva väittely tähtitieteilijöiden Harlow Shapleyn ja Heber Curtisin välillä. Väittely käytiin 26. huhtikuuta 1920 Baird-auditoriossa Smithsonian-instituutin National Museum of Natural Historyssa. Tuolloin Maailmankaikkeuden laajenemista ei vielä tunnettu ja Albert Einsteinin teoria painovoimasta oli vasta vahvistettu havainnoilla.
Väittelyä voidaan pitää jatkona maakeskisen ja aurinkokeskisen maailmankuvan välillä käytyihin väittelyihin, sillä se siirsi Auringon ja lopulta koko Linnunradan pois kaikkeuden keskipisteestä.
Väittelyn keskeisin kysymys oli, olivatko kaukaiset tähtisumut verrattain pieniä ja osa omaa galaksiamme vai kokonaan erillisiä galakseja. Kumpikin tutkija esitti ensin teknisen esitelmän aiheesta "Kaikkeuden mittakaava", minkä jälkeen molemmat osallistuivat keskusteluun. Väittelyn jälkeen toukokuussa 1921 julkaistiin tulokset.
Shapleyn mukaan Linnunrata on koko kaikkeus. Hän uskoi, että Andromeda ja muut galaksit ovat vain Linnunradan osia. Hän saattoi perustaa väitteensä siihen, että jos Andromeda ei olisi osa Linnunrataa, silloin sen etäisyys Maasta tulisi olla luokkaa 108 valovuotta, jota useimmat tähtitieteilijät eivät hyväksyneet. Tunnustettu tähtitieteilijä Adriaan van Maanen esitti Shapleyn väitteitä tukevia todisteita, joiden mukaan hän oli havainnoinut Tuulimyllygalaksin pyörivän. Mikäli kyseessä todella oli kaukainen galaksi ja silti sen pyöriminen pystyttiin havaitsemaan, se ylitti selvästi universaalin nopeusrajoituksen eli valonnopeuden.
Curtisin mukaan Andromeda ja muut galaksit ovat erillisiä Linnunradan ulkopuolisia galakseja. Hän osoitti, että Andromedassa on enemmän supernovia kuin Linnunradassa. Jos Andromeda olisi vain Linnunradan osa, miksi siihen olisi keskittynyt muita alueita enemmän supernovia. Andromedan avaruudellinen ja ajallinen erillisyys Linnunradasta ratkaisi ongelman, sillä Andromeda voisi olla Linnunrataa supernovapitoisemmassa vaiheessa.
Curtis oli oikeassa, että kierteisgalaksit ovat eri galakseja kuin omamme. Shapley oli oikeassa, että galaksimme on suurempi kuin Curtis väitti. Shapley oli myös oikeassa, että oma Aurinkomme sijaitsee reunamilla eikä keskiössä. Shapley oli väärässä väittäessään eräiden tähtijoukkojen kuuluvan Linnunrataan ja Curtis oli väärässä väittäessään Auringon sijaitsevan lähellä Linnunradan ydintä. Väittely jäi vähäiselle huomiolle aikanaan, ja Edwin Hubble teki siitä kuuluisan myöhemmin.
Myöhemmin selvisi, että van Maanenin havainnot olivat virheelliset. Tuulimyllygalaksin pyörimistä ei voi havaita ihmisen tavallisen eliniän aikana. Nykyisin tiedetään, että Linnunrata on vain yksi tuhansista miljardeista havaittavan kaikkeuden galakseista.
Aiheesta muualla

The Shapley - Curtis Debate in 1920 (englanniksi)
Slovakia kesäolympialaisissa 2000

Slovakia osallistui Sydneyn vuoden 2000 kesäolympialaisiin 108 urheilijan joukkueella 16 eri lajissa. Maa saavutti kisoissa viisi mitalia, joista yksi oli kultainen. Slovakian lipunkantajana avajaisissa toimi meloja Slavomír Kňazovický.
Mitalistit

Lähde:
Mitalistit > Kultaa

Pavol Hochschorner, Peter Hochschorner – koskimelonta, miesten kanadalaiskaksikko
Mitalistit > Hopeaa

Martina Moravcová – uinti, naisten 200 metrin vapaauinti
Martina Moravcová – uinti, naisten 100 metrin perhosuinti
Michal Martikán – koskimelonta, miesten kanadalaisyksikkö
Mitalistit > Pronssia

Juraj Minčík – koskimelonta, miesten kanadalaisyksikkö
Slovakia Eurovision laulukilpailussa

| Slovakia |
| --- | --- |

Paikallinen TV-asema:  STV
Esiintymiset
Esiintymiskerrat:  7
Ensiesiintyminen:  1994
Paras sijoitus:  18. (1996) / 13. (2011 SF)
Huonoin sijoitus:  21. (1998)
Paras pistemäärä:  19
Huonoin pistemäärä:  8
Viimeinen sija:  1 (2012 SF)
Slovakia osallistui Eurovision laulukilpailuun ensimmäistä kertaa vuonna 1993, jolloin se ei läpäissyt Itä-Euroopan raatia, eikä siis päässyt varsinaiseen kisaan mukaan. Vuoden 1998 jälkeen maa vetäytyi kilpailusta, minkä jälkeen maa teki paluun vuoden 2009 Eurovision laulukilpailuun.
Slovakian kaikki kappaleet olivat slovakiksi ennen vuotta 2011, jolloin maa lauloi ensimmäistä kertaa englanniksi. Myös vuonna 2012 käytettiin englantia. Slovakia vetäytyi jälleen vuoden 2013 kilpailusta eikä ole osallistunut sen jälkeen.
Slovakia on yksi huonoimmin menestyneistä maista Euroviisuissa. Se ei ole kertaakaan läpäissyt nykyistä semifinaalia.
Sijoitukset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Pisteet | Semifinaali | Pisteet |
| 1993 | Elán | Amnestia na neveru | -- | -- | 4 / 7 | 50 |
| 1994 | Tublatanka | Nekonečná pieseň | 19 / 25 | 15 |  |  |
| 1996 | Marcel Palonder | Kým nás máš | 18 / 23 | 19 |  |  |
| 1998 | Katarína Hasprová | Modlitba | 21 / 25 | 8 |  |  |
| 2009 | Kamil & Nela | Let' tmou | -- | -- | 18 / 19 | 8 |
| 2010 | Kristina | Horehronie | -- | -- | 16 / 17 | 24 |
| 2011 | TWiiNS | I'm Still Alive | -- | -- | 13 / 19 | 48 |
| 2012 | Max Jason Mai | Don't Close Your Eyes | -- | -- | 18 / 18 | 22 |
Slovakian äänestyshistoria > Slovakian antamat pisteet

Ainoastaan finaalissa annetut pisteet näkyvät taulukossa. Slovakia ei osallistunut kilpailuihin 1995, 1997 ja 1999–2008. Vuosina 2009–2012 Slovakia ei selviytynyt finaaleihin, mutta sai äänestää niissä.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
Slovakian antamat pisteet 1994 lähtien
| Maa | 1994 | 1996 | 1998 | 2009 | 2010 | 2011 | 2012 | Pisteet |
|  Malta | 10 | 12 | 12 | 0 | X | X | 0 | 34 |
|  Viro | 0 | 0 | 8 | 12 | X | 0 | 10 | 30 |
|  Kroatia | 12 | 5 | 10 | 0 | X | X | X | 27 |
|  Ruotsi | 0 | 4 | 0 | 0 | X | 10 | 12 | 26 |
|  Irlanti | 6 | 7 | 4 | X | 0 | 8 | 0 | 25 |
|  Saksa | 7 | – | 0 | 0 | 12 | 0 | 0 | 19 |
|  Kreikka | 5 | 8 | 0 | 0 | 5 | 0 | 0 | 18 |
|  Bosnia ja Hertsegovina | 8 | 0 | – | 8 | 0 | 0 | 2 | 18 |
|  Iso-Britannia | 3 | 6 | 1 | 7 | 0 | 0 | 0 | 17 |
|  Kypros | 0 | 10 | 5 | X | 2 | X | 0 | 17 |
|  Belgia | – | 0 | 7 | X | 10 | X | X | 17 |
|  Azerbaidžan | – | – | – | 4 | 0 | 7 | 6 | 17 |
|  Norja | 0 | 0 | 0 | 10 | 3 | X | 0 | 13 |
|  Israel | – | – | 0 | 5 | 8 | X | X | 13 |
|  Tanska | – | – | – | 0 | 7 | 6 | 0 | 13 |
|  Ukraina | – | – | – | 1 | 0 | 12 | 0 | 13 |
|  Islanti | 1 | 1 | – | 6 | 0 | 0 | 4 | 12 |
|  Venäjä | 0 | – | – | 0 | 6 | 0 | 3 | 9 |
|  Unkari | 0 | 0 | 0 | X | 0 | 0 | 8 | 8 |
|  Armenia | – | – | – | 3 | 4 | X | – | 7 |
|  Serbia | – | – | – | X | 0 | 0 | 7 | 7 |
|  Puola | 4 | 2 | 0 | X | X | X | – | 6 |
|  Alankomaat | 0 | 0 | 6 | X | X | X | X | 6 |
|  Itävalta | 0 | 3 | – | – | – | 3 | X | 6 |
|  Moldova | – | – | – | 0 | 0 | 5 | 0 | 5 |
|  Italia | – | – | – | – | – | 0 | 5 | 5 |
|  Portugali | 0 | 0 | 2 | 2 | 0 | X | X | 4 |
|  Espanja | 2 | 0 | 0 | 0 | 0 | 2 | 0 | 4 |
|  Sveitsi | 0 | 0 | 0 | X | X | 4 | X | 4 |
|  EJT Makedonia | – | – | 3 | X | X | X | 1 | 4 |
|  Romania | 0 | – | 0 | 0 | 1 | 0 | 0 | 1 |
|  Slovenia | – | 0 | 0 | X | X | 1 | X | 1 |
Lähteet: 
X = maa ei selviytynyt finaaliin, – = maa ei osallistunut kilpailuun
Slovakian äänestyshistoria > Slovakian saamat pisteet

Ainoastaan finaalissa annetut pisteet näkyvät taulukossa. Slovakia ei osallistunut kilpailuihin 1995, 1997 ja 1999–2008. Vuosina 2009–2012 maa ei selviytynyt finaaleihin. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
| 0 | 1 | 2 | 3 | 4 |
| --- | --- | --- | --- | --- |
Slovakian saamat pisteet 1994 lähtien
| Maa | 1994 | 1996 | 1998 | Pisteet |
|  Malta | 12 | 8 | 0 | 20 |
|  Kroatia | 0 | 0 | 8 | 8 |
|  Kreikka | 3 | 4 | 0 | 7 |
|  Puola | 0 | 5 | 0 | 5 |
|  Espanja | 0 | 2 | 0 | 2 |
Lähteet: 
– = maa ei osallistunut kilpailuun
Kapellimestarit

Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Slovakia osallistui myös vuoden 1993 Eurovision laulukilpailun esikarsintaan Kvalifikacija za Millstreet, jossa Slovakian kappaletta johti Vladimír Valovič.
| 0 | 1 | 2 | 3 |
| --- | --- | --- | --- |
Slovakian kapellimestarit 1994–1998
| Vuosi | Nimi |  |  |
| 1994 | Vladimír Valovič |  |  |
| 1996 | Juraj Burian |  |  |
| 1998 | Vladimír Valovič |  |  |
Sofja Kovalevskaja

| Sofja Kovalevskaja |
| --- | --- |
 Sofja Kovalevskaja vuosien 1880 ja 1885 aikana.
Henkilötiedot
Syntynyt: 15. tammikuuta 1850 Moskova, Venäjän keisarikunta
Kuollut: 10. helmikuuta 1891 (41 vuotta) Tukholma, Ruotsi
Koulutus ja ura
Väitöstyön ohjaaja:  Karl Weierstrass
Tutkimusalue:  matematiikka, matemaattinen fysiikka
Tunnetut työt:  Cauchyn–Kovalevskajan lauseen todistus
 Nimikirjoitus
Sofja (Sofia, Sonja) Vasiljevna Kovalevskaja (ven. Софья Васильевна Ковалевская, o.s. Korvin-Krukoskaja; 15. tammikuuta (J: 3. tammikuuta) 1850 Moskova, Venäjän keisarikunta – 10. helmikuuta 1891 Tukholma, Ruotsi) oli venäläinen matemaatikko, ensimmäinen venäläinen nainen matemaatikkona ja maailman ensimmäinen nainen matematiikan professorin virassa. Joissakin yhteyksissä hänestä käytetään nimeä Sonja (Соня) ja sukunimi esiintyy maskuliinisessa muodossa Kovalevski.
Päästäkseen ulkomaille opiskelemaan Kovalevskaja solmi 1869 sovinnaisavioliiton Vladimir Kovalevskin kanssa, ja samana vuonna he lähtivät yhdessä Saksaan harjoittamaan opintoja. Kovalevskaja kuunteli Heidelbergin yliopistossa Leo Königsbergerin, Hermann von Helmholtzin ja Gustav Kirchhoffin matematiikan ja teoreettisen fysiikan luentoja ja 1871–1874 Berliinissä sen ajan suurimman matemaatikon Karl Weierstrassin luentoja. Kirjoitettuaan väitöskirjan Zur Theorie der partiellen Differentialgleichungen Kovalevskaja 1874 sai saksalaisen filosofian tohtorin arvon Göttingenin yliopistosta.
Kovalevskaja palasi kotimaahan ja asettui asumaan Moskovaan, missä hänen miehensä oli saanut professorin viran. Kun tämä 1883 teki itsemurhan, Kovalevskaja muutti professori Gösta Mittag-Lefflerin kutsusta luennoitsijaksi Tukholman tiedeakatemiaan, ja jo samana vuonna 1884 hänet vakinaistettiin siellä korkeamman matemaattisen analyysin professoriksi. Kovalevskajan tärkein tieteellinen julkaisu on Mémoire sur un cas particulier du problème de la rotation d’un corps pesant autour d’un point fixe, où l’integration s’effectue à l'aide de fonctions ultra-elliptiques du temps (Mémoires des savants étrangersissä, 1890 ja Acta mathematicassa, Ranskan tiedeakatemia 1889, lyhennettynä). Tätä julkaisua pidettiin niin ansiokkaana ja tärkeänä, että Kovalevskaja sai siitä Bordinin palkinnon (Prix Bordin) kaksinkertaisena.
Kovalevskaja on tunnettu myös kaunokirjailijana. Hän esimerkiksi kertoi nuoruutensa muistelmia Venäjältä novelleissa Systrarna Rajevsky ja Vera Vorontzoff. Kovalevskaja kuoli Tukholmassa 1891, juuri kun hän oli saavuttanut maineensa huipun.
Lapsuus

Sofja Kovalevskaja syntyi Moskovassa 1850. Hän oli tykistöupseeri Vasili ja Jelisaveta Korvin-Krukovskin lapsista toinen. Lapsia oli yhteensä kolme.
Kovalevskajan äiti oli geodeetikko Friedrich Theodor Schubertin (1789–1865) tytär ja astronomi Friedrich Theodor von Schubertin (1758–1825) lapsenlapsi. Molemmat Schubertit olivat akateemikkoja.
Ensi kerran Sofja tutustui matematiikkaan, kun perhe muutti uuteen asuntoon ja lastenhuoneen seinä oli tilapäisesti tapetoitu vanhoilla matematiikan luennoilla, jotka olivat peräisin isän nuoruudesta. Sofjaa tapetit kiinnostivat erityisesti, vaikkei hän niistä mitään ymmärtänyt.
Perheen lapsilla oli yksityisopettajat, ja Sofja pärjäsi hyvin kaikissa aineissa. Setä Pietari Korvin-Krukovski sai Sofjan kiinnostumaan matematiikasta. Hän kertoi Sofjalle ”asymptooteista, jotka eivät koskaan saavuta päämääräänsä, ja monista muista asioista, joita en tietenkään silloin ymmärtänyt mutta jotka vaikuttivat mielikuvitukseeni ja loivat mielikuvan matematiikasta ylellisenä ja mysteerisenä tieteenä, joka avautuu vain valituille”, Sofja muisteli.
Ensin isä ei hyväksynyt tyttärensä kiinnostusta. Hän ei halunnut, että hänen tyttärestään tulee suvun musta lammas, sillä tiede ei sopinut naisille.
Opinnot

Perheen naapuristossa asunut fyysikko Tyrtov sai ylipuhuttua Sofjan isän palkkaamaan Sofjalle henkilökohtaisen matematiikanopettajan. Joidenkin lähteiden mukaan hän vertasi Sofjaa Blaise Pascaliin, ja tämä teki isään suuren vaikutuksen.
Venäjällä nainen ei siihen aikaan voinut suorittaa yliopistotutkintoa, joten Sofjan oli lähdettävä Keski-Eurooppaan. Hän solmi paleontologin ja darwinismin kannattajan Vladimir Onufrijevitš Kovalevskin (1842–1883) kanssa sovinnaisavioliiton vuonna 1868, ja he lähtivät yhdessä Sofjan siskon Anytan kanssa Heidelbergiin, jossa Sofja saattoi opiskella matematiikkaa Heidelbergin yliopistossa.
Kahden vuoden päästä, vuonna 1870, hän siirtyi opiskelemaan Berliinin. Karl Weierstrass antoi Sofjalle yksityistunteja, sillä naiset eivät saaneet osallistua julkisille luennoille.
Vuonna 1874 Kovalevskaja sai opiskelunsa päätökseen ja Göttingenin yliopisto antoi hänelle matematiikan tohtorin tutkinnosta arvosanaksi summa cum laude. Hänestä tuli samalla ensimmäinen matematiikan tohtorin tutkinnon suorittanut nainen Euroopassa. Kovalevskaja todisti yleisen tapauksen lauseesta, joka nykyään tunnetaan Cauchyn–Kovalevskajan lauseena. Se on olemassaolo- ja yksikäsitteisyystulos, joka liittyy osittaisdifferentiaaliyhtälöiden reuna-arvo-ongelmien ratkaisuihin.
Tämän jälkeen perhe muutti Pietariin ja Kovalevskaja yritti saada töitä. Siitä ei tullut mitään. Tarina kertoo, että eräs yliopiston virkailija sanoi Sofjalle: ”Tähän asti miehet ovat pärjänneet työtehtävissään varsin hyvin, emmekä mitään uudistuksia kaipaa”, johon Sofja vastasi: ”Kun Pythagoras todisti lauseensa, hän uhrasi 100 härkää, sen jälkeen karja on pelännyt uudistuksia.” (Karja on venäjäksi myös haukkumasana.)
Vuonna 1883 Kovalevskajan aviomies Vladimir Kovalevski teki itsemurhan menetettyään rahansa osakekeinottelussa. Ruotsalainen matemaatikko ja samoin entinen Weierstrassin oppilas Gösta Mittag-Leffler kutsui Kovalevskajan työskentelemään Ruotsiin. Kovalevskaja hyväksyi kutsun, muutti nimensä Sonjaksi ja muutti Ruotsiin samana vuonna. Silloin hän oli 33-vuotias. Sonya (Соня) on venäjänkielinen puhuttelumuoto nimestä Sofja (Софья).
Matematiikan lisäksi Kovalevskaja oli myös kiinnostunut kirjallisuudesta. Jo lapsena hän kirjoitti runoja, ja Ruotsissa asuessaan hän kirjoitti näytelmiä ja romaaneja.
Ensimmäinen naisprofessori

Vuonna 1889 Sonja Kovalevskaja nimitettiin Tukholman yliopiston matematiikan professorin virkaan. Näin hänestä tuli Euroopan ensimmäinen nainen matematiikan professorin virassa.
Hänet hyväksyttiin Venäjän tiedeakatemian ensimmäiseksi naisjäseneksi Pafnuti Tšebyšovin aloitteesta. Tämä oli ensimmäinen Kovalevskajan saama tunnustus kotimaastaan. Myöhemmin Kovalevskajan kunniaksi julkaistiin jopa postimerkkejä. Saksalaisen Alexander von Humboldt -säätiön nuorille tutkijoille myöntämä huomattava palkinto on nimetty Sofja Kovalevskajan mukaan.
Sonja Kovalevskaja kuoli keuhkokuumeeseen 41-vuotiaana vuonna 1891. Hänet on haudattu Ruotsiin Tukholman lähistölle.
Kovalevskajan kuoltua ruotsalainen anatomi Gustaf Retzius käytti hänen aivojaan tutkimuksessa, jonka tarkoituksena oli löytää yhteys aivojen rakenteen ja poikkeuksellisen älyllisen lahjakkuuden välillä.
Aiheesta muualla

Kuvia tai muita tiedostoja aiheesta Sofja Kovalevskaja Wikimedia Commonsissa
http://www.hrono.ru/biograf/kovaleska.html (venäjäksi)
Walter Runeberg: Sofja Kovalevskajan rintakuva, Runebergin kotimuseo.
Steve Pemberton

| Steve Pemberton |
| --- | --- |
 Steve Pemberton voittamansa BAFTA-palkinnon kanssa vuonna 2019.
Henkilötiedot
Syntynyt: 1. syyskuuta 1967 Blackburn, Lancashire, Iso-Britannia
Ammatti:  näyttelijä, koomikko, kirjailija, käsikirjoittaja, ohjaaja
Näyttelijä
Aktiivisena:  1995-
Merkittävät roolit:  Useita rooleja (Herrasmiesliiga) Mick Garvey (Benidorm) Kevin Weatherill (Happy Valley, varjojen laakso)
Aiheesta muualla
IMDb 
Steven James "Steve" Pemberton (s. 1. syyskuuta 1967) on brittiläinen näyttelijä, koomikko, kirjailija, käsikirjoittaja ja ohjaaja. Hänet tunnetaan parhaiten Herrasmiesliigan (The League of Gentlemen) yhtenä jäsenenä, yhdessä Reece Shearsmithin, Mark Gatissin ja Jeremy Dysonin kanssa. Pemberton ja Shearsmith ovat käsikirjoittaneet ja näytelleet komediasarjoissa Psychoville ja Inside No. 9.
Hän näytellyt myös televisiosarjoissa Doctor Who, Benidorm, Blackpool, Hävytöntä, Whitechapel, Happy Valley, varjojen laakso ja Mapp and Lucia.
Koulutus

Pemberton opiskellut Runshawin yliopistossa sekä Bretton Hallin yliopistossa näyttelemistä, ja on koulutukseltaan teatteritaiteen kandidaatti.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 2004 | Kuolema Niilillä | Death on the Nile | Tohtori Bessner |  |
| 2005 | The League of Gentlemen's Apocalypse | The League of Gentlemen's Apocalypse | Useita rooleja | käsikirjoittaja |
| 2005 | Lassie | Lassie | Hynes |  |
| 2005 | Linnunradan käsikirja liftareille | The Hitchhiker's Guide to the Galaxy | Herra Prosser |  |
| 2007 | The Old Curiosity Shop | The Old Curiosity Shop | Herra Short |  |
| 2007 | Mr. Bean lomailee | Mr. Bean's Holiday | Kirkkoherra |  |
| 2008 | Free Jimmy | Free Jimmy | Mattis |  |
| 2012 | Football Managers | Football Managers | Oliver | käsikirjoittaja |